Long daerekta. Singsing blong Deved.31 O Jehova, mi mi kam long yu blong haed.+I gud ol man oli neva mekem mi mi sem.+Yu sevem mi from we yu gat stret fasin.+2 Yu pusum sora blong yu i kam long mi.*Yu kam hariap yu sevem mi.+Yu kam olsem wan bigfala hil we i save blokem gud mi,Wan strong ples we mi save sef long hem.+3 Hemia from we yu yu olsem hol blong ston blong mi, mo yu strong ples blong haed blong mi.+From nem blong yu,+ bambae yu lidim mi mo yu soem rod long mi.+4 Bambae yu tekemaot mi long net ya we oli haedem blong kasem mi,+From yu yu strong sefples blong mi.+5 Mi mi putum spirit blong mi long han blong yu.+Yu pembak mi finis, O Jehova, God blong trutok.*+6 Mi mi no laekem nating olgeta we oli stap wosipim ol aedol ya we oli no save givhan nating,Be mi, mi trastem Jehova.7 Bambae mi glad tumas long fasin blong yu blong lavem man oltaem,From yu yu luk finis ol trabol blong mi.+Yu save gud samting we i mekem mi mi harem nogud bitim mak.8 Yu yu no bin letem mi mi go long han blong ol enemi,Be yu mekem mi mi stanap long ples we i sefgud.*9 O Jehova, yu kaen long mi from mi mi stap long trabol.Mi harem nogud gogo ae blong mi i slak olgeta+ mo ful bodi* blong mi tu.+10 Laef blong mi i fulap long trabol+Mo long olgeta yia we mi laef, oltaem mi stap krae.+Paoa blong mi i stap lus from ol rong we mi mekem.Ol bun blong mi oli kam slak olgeta.+11 Olgeta enemi blong mi oli stap jikim mi,+Speseli ol neba blong mi.Mo olgeta we oli save mi, oli fraet long mi,Taem oli luk mi long pablik ples, oli ronwe long mi.+12 Oli tekemaot mi long tingting* blong olgeta mo oli fogetem mi finis, olsem we mi ded finis.Mi olsem wan jag we i brok finis.13 Mi harem plante nogud toktok we i stap goraon,Ol samting blong fraet oli stap raonabaot long mi.+Taem oli joen wanples olsem wan grup blong agensem mi,Oli mekem plan blong tekemaot laef* blong mi.+14 Be mi mi trastem yu, O Jehova.+Mi talemaot se: “Yu yu God blong mi.”+15 Ol dei* blong mi i stap long han blong yu.Plis yu tekemaot mi long han blong ol enemi blong mi mo long olgeta we oli stap ronem mi blong kilim mi.+16 Yu mekem fes blong yu i saen long man blong wok blong yu.+Yu yusum fasin blong yu blong lavem man oltaem, blong sevem mi.17 O Jehova, taem mi singaot i kam long yu, i gud ol man oli no mekem mi mi sem.+I gud ol man nogud oli sem.+I gud yu satem maot blong olgeta long Gref.*+18 I gud ol lips we oli stap giaman, oli no moa gat tok blong talem,+Hemia olgeta we oli stap tok flas agensem ol stret man, mo oli stap luklukdaon long olgeta mo oli flas.19 !Gudfala fasin blong yu i bigwan tumas!+Yu yu putumgud i stap se i blong olgeta we oli fraet* long yu,+Mo yu bin soemaot fasin ya long fes blong ol man, long bihaf blong olgeta we oli stap kam haed long yu.+20 Bambae yu haedem olgeta long ples we yu stap long hem, long wan ples we man i no save+Blong oli stap longwe long ol rabis plan blong ol man.Bambae yu haedem olgeta long selta blong yuBlong oli stap longwe long ol rabis tok we i save spolem man.*+21 I gud yumi presem Jehova,From we taem ol enemi oli raonem taon blong holem mi,+ hem i soemaot long wan nambawan fasin se hem i lavem mi oltaem.+22 Be mi, mi panik, nao mi talem se:“Bambae mi mi lus nomo long fored blong yu.”+Be yu yu harem mi taem mi krae long yu blong yu halpem mi.+23 !Yufala evriwan we i holemstrong long Jehova, yufala i mas lavem hem!+Jehova i stap protektem olgeta we oli stap tru long hem,+Be man we i flas, bambae hem i panisimgud hem.+24 Yufala evriwan we i stap wet long Jehova,+Yufala i mas gat strong tingting, mo i gud hat blong yufala i strong.+
tpi_Latn